Stadfæstelse af byrettens dom om overtrædelse af straffelovens § 192 a, stk. 1, nr. 1
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Våben, eksplosiver og fyrværkeri;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 27. juni 2011 af Østre Landsrets 3. afdeling

(landsdommerne Ejler Bruun, Norman E. Cleaver og Lise Leth-Nissen (kst.) med

doms-mænd).

3. afd. a.s. nr. S-901-11:

Anklagemyndigheden

mod

Tiltalte

(CPR nr. (Født 1961))

(advokat Anders Németh, besk.)

Nykøbing Falster Rets dom af 8. marts 2011 (1-411/2011) er anket af Tiltalte med

påstand om frifindelse for så vidt angår overtrædelse af straffelovens § 192 a, stk. 1,

nr. 1, subsidiært til formildelse.

Anklagemyndigheden har påstået skærpelse.

Tiltalte har supplerende forklaret, at han bor i en hytte i tilknytning til et

forsorgshjem. Det er temmelig små hytter. Det ville tage ham op mod ½ minut at lade

haglgeværet. Der har været indbrud i hans bolig to gange, mens han har været

fængslet.

5 voterende finder også efter bevisførelsen for landsretten og af de grunde, der er

anført i dommen, tiltalte skyldig i overtrædelse af straffelovens § 192 a, stk. 1, nr. 1.



/

- 2 -

1 voterende finder, at overtrædelsen alene skal henføres under våbenloven og lægger

vægt på, at tiltalte ikke var banderelateret, og at våbnet ikke var ladt.

Der gives dom efter stemmeflertallet, således at tiltalte i forhold 3 findes skyldig i

overtrædelse af straffelovens § 192 a, stk. 1, nr. 1.

Straffen findes passende.

Landsretten stadfæster derfor dommen.

Tiltalte har fortsat været frihedsberøvet under anken.   

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.



/